Aalborg Stiftstidende, 1846-12-08
Udlandet. Lord Palmerston har den 26de Novbr. afsendt den omtalte engelske Protest imod Krakaus Jncorporation til Lord Ponsonby, den engelske Gesandt ved Wiener Hoffet, J dette temmelig vidtløftige og i tørre og kolde Udtryk affattede Actstykke behandler Lord Palmerston de tvende Sider af Sagen, den, som angaaer det Lovlige, og den, som beraaber sig paa Nødvendigheden. Med Hensyn til det første af disse Spørgsmaal, da modsiger han samme, idet han kalder Wienertractaten i Erindring, og hvad det andet angaaer, saa finder han det latterligt, at tre af Europas mægtigste Stater paakalde Nødvendigheden at tilintetgjøre en stakkels lille Republiks Tilværelse, hvis Befolkning ikke engang beløber sig til 130,000 Sjæle. Endelig have de tre Skyts magter beklaget sig over, at Krakau var et Sammensværgelsernes og politiske Jntriguers Fosterland; men, siger Lord Palmerston, her maa man først betænke, om de slette Mennesker ere Ud- eller Jndlændinge; thi i første Tilfælde bør man holde sig til de tre Magter selv, da deres Gebeet indeslutter hele Krakau, og i sidste Tilfælde saa vilde vistnok ikke en Stat som Krakau have nægtet de tre vældige Magter at gjøre Alt for at afhjælpe det Onde." En Afskrift af denne Note er tilstillet Guizot. Globe melder, at Regjeringen er beskjæftiget med den Plan, ved en electrisk Telegraph at iværksætte en umiddelbar Forbindelse mellem det kgl. Pallads, Regjeringsmedlemmerne Vagterne, Fæstningerne og Besætningerne i hele Landet. For ikke at forstyrre Eiendommene, skulle Telegraphens Traade lægges under Jorden. Jfølge Parlamentsacter er Regjeringen beføiet til at tage alle electriske Telegrapher i Beslag for sig selv. – Rowland Hill, Stifteren af Penny-Postsyste, met, træder atter i Tjeneste som Secretair hos GeneralPostdirecteuren. – Den franske Bank vil, som Globe meddeler, om kort Tid giøre et Contantlaan i den engelske. –De sidste Storme, som rasede paa den irske Kyst, synes at have tilintetgjort det sidste Haab om at redde Dampskibet Great Britain". – Fra det gode Haabs Forbjerg har man Efterretninger indtil 7de Octbr., men uden videre Jnteresse. Regjeringen beskjæftiger sig med at lette Transporten af Krigsforraad og Levnetsmidler, til hvilken Ende man vil udbedre Waterlod Bugten til en Ankerplads. Vice-Gouverneurens, Oberst Hares, svage Helbred nøder ham til snart at vende tilbage til England. Ogsaa den franske Regjering har nu tilstillet det Wienske Hof sin Protest i Krakauer-Anliggendet. – En Pariser Correspondent til "Augsb. Allg. Zeitung" opvarter med følgende Historie: "Man paastaaer, at Louis Philip i en egenhændig Skrivelse til Dronning Victoria har foreslaaet en Formæling imellem hendes ældste Datter og Greven af Paris, saa at en engelsk Prindsesses Ophøielse paa den franske Throne kunde udsone Utilfredsheden over Montpensiers Giftermaal. Ligeledes skal Hertugen af Sotomayor, den spanske Gesandt i London, der for Tiden er i Madrid, have gjort et Forslag om en Formæling imellem Dronning Victoria's anden Datter og Kronprindsen, af Portugal." Det lader rigtignok til at være en attigRøverhistorie. – J Paris gjør man ordentligt Væsen af den unge Bei af Tunis, og alle Bladene ere opfyldte af Sammes aandrige og vittige Svar."